Birgediya Mohammed Sani Sami ya kasance gwamnan jihar Bauchi, Nijeriya daga watan Janairun shekarar 1984 zuwa watan Agusta shekarar 1985 a lokacin mulkin soja na Manjo Janar Muhammadu Buhari . An haifi Mohammed Sani Sami a garin Zuru da ke cikin jihar Kebbi . Ya shiga aikin soja ne a ranar 10 ga watan Disamba na shekarar 1962, kuma ya halarci kwasa-kwasan horo tare da Ibrahim Babangida . Ya halarci Makarantar Mons Officer Cadet, Aldershot ( United Kingdom ), kuma an ba shi izini a ranar 25 ga watan Yuli, shekarar 1963. Janar Murtala Muhammed, shugaban kasa daga watan Yulin 1975 zuwa watan Fabrairu shekarar 1976, ya nada Laftanar Kanar Sani Sami kwamandan Birged na Guards. An nada Mohammed Sani Sami gwamnan jihar Bauchi bayan juyin mulkin 31 ga watan Disamba shekarar 1983 wanda ya kawo Janar Muhammadu Buhari kan mulki. Ya rike ofis har zuwa watan Agustan shekarar 1985, lokacin da Janar Ibrahim Babangida ya karbi mulki daga Buhari. Ya inganta cibiyoyin kiwon lafiya, kuma ya gudanar da wani babban shirin bunkasa harkar noma mai suna "dawo kasa". A lokacin gwamnan sa an gudanar da gasar kwallon hannu ta duniya a jihar Bauchi.